පාසල් වයස සැමදා නොරැ‍ඳෙන බවත් පැවැසූ වරකාගොඩ මහතා පුද්ගලයකු මිය යන තුරු ඉගෙනගැනීමට කරුණු කාරණා පැවතුන ද පාසල් සමයේ ලබන මූලික අධ්‍යාපනය නිවැරැදි මිනිසකු බිහි කිරීමට අඩිතාලම දමන බව ද කීය.‍පාසල් ගුරුවරයා පවසන දේම සටහන් පොතේ අඩංගු කර නොගෙන පත පොත පරිහරණයෙන් සමාජය තුළින් දැණුමක් රැස්කර ගැනීමට දුවා දරුවන් පෙළඹිය යුතු බවත් අපට අවැසි මේ මේ දේ යැයි ගුරුරුන්ගෙන් ඉල්ලා සිටින දූ දරුන් බිහිවිය යුතු බවත් වරකාගොඩ මහතා පැවැසීය.‍පාසලේ දී එදිනෙදා උගන්වන දේ නැවත අධ්‍යයනය කිරීම විභාග ආසන්නයේ පාඩම් කිරීමේ මානසික පීඩනයෙන් මිදීමට හොඳම මඟක් බව පැවැසූ වරකාගොඩ මහතා යහපත් මානසිකත්වයකින් යුතුව විභාගයන්ට මුහුණ දීම තුළින් වැඩිවැඩියෙන් සමතුන් බිහිවීම සිදුවන බවද ඒ මහතා කීය.‍පාසලේ භාෂා දිනය නිමිත්තෙන් පැවැත්වූ ගද්‍ය පද්‍ය කථික තරඟවලින් ජයගත් සිසු සිසුවියන්ට තෑගි හා සහතික පත් පිරිනැමීම ද මෙහි දී ඒ මහතා සහ චිත්‍රා වරකාගොඩ මහත්මිය අතින් සිදු කෙරිණි.මේ පාසලේ දූ දරුවන් රැසකගේ නර්ථන ගායන හා නාට්‍ය අංගයන්ගෙන් 'දශක මියැසිය' වර්ණවත් වූ අතර OKI කිරිබත්ගොඩ ශාඛාවේ අධ්‍යක්ෂිකා දුලාරි පෙරේරා, විදුහල්පති නාමල් ප්‍රනාන්දු, ප්‍රධානාචාරිණී මල්ලිකා ජයමාන්න මහත්ම මහත්මීන්ගේ උපදේශකත්වයෙන් මේ ප්‍රසංගය සංවිධානය කෙරිණි.‍‍‍.